38. ΝΟΜΟΣ υπ' αριθ. 346 της 9/10 Ιουν. 1976 (Φεκ Α΄ 142) Περί τρόπου πληρώσεως εφημεριακών τινών θέσεων και συστάσεως Ειδικών Σχολών Ιερατικής Μορφώσεως. Άρθρ.1.-1.Μέχρι της 31 Αυγ. 1980, προς πλήρωσιν κενών οργανικών εφημεριακών θέσεων χωρίων ή οικισμών, κειμένων εν τη περιφερεία των Ιερών Μητροπόλεων της Εκκλησίας της Ελλάδος, εχόντων, βάσει των στοιχείων της τελευταίας επισήμου απογραφής, πληθυσμόν μέχρι πεντακοσίων κατοίκων, ως και χωρίων χαρακτηριζομένων δι' αποφάσεως του οικείου Νομάρχου, μετά πρότασιν του Επιχωρίου Μητροπολίτου, ως παραμεθορίων ή συγκοινωνιακώς δυσπροσίτων ή ορεινών ή νησιωτικών ή απομεμονωμένων, επιτρέπεται να χειροτονώνται πρεσβύτεροι και διορίζωνται εφημέριοι, πρόσωπα έχοντα τουλάχιστον απολυτήριον δημοτικού σχολείου, ως και τα λοιπά τυπικά κανονικά και ουσιαστικά προσόντα, καθοριζόμενα δι' αποφάσεων της Διαρκούς Ιεράς Συνόδου της Εκκλησίας της Ελλάδος, τηρουμένων των διατάξεων του άρθρ. 36 του Κανονισμού 2, δημοσιευομένων εις την Εφημερίδα της Κυβερνήσεως. Η προθεσμία της άνω παραγράφου, για τον τρόπο πλήρωσης των εφημεριακών θέσεων, που είχε παραταθεί με την παρ. 1 άρθρ. 6 Νόμ. 1155/1981 (ΦΕΚ Α΄ 122), (κατωτ. σελ. 420, 21) μέχρι 31 Αυγ. 1983, παρατάθηκε για μια ακόμα τριετία από τη λήξη της δηλ. μέχρι 31 Αυγ. 1986 από την παρ. 7 άρθρ. 20 Νόμ. 1476/15-18 Σεπτ. 1984 (ΦΕΚ Α΄ 136), (ανωτ. σελ. 52, 329). 2.Εφημεριακαί θέσεις των ως είρηται χωρίων ή οικισμών κενούμεναι δια μεταθέσεως δεν λογίζονται κεναί δια την εφαρμογήν των διατάξεων του παρόντος άρθρου. Εν πάση περιπτώσει η κατά τας διατάξεις του παρόντος άρθρου πλήρωσις των κενών οργανικών θέσεων χωρεί άνευ αυξήσεως του συνολικού αριθμού των οργανικών εφημεριακών θέσεων. Άρθρ.2.-1.Ο Μητροπολίτης επιλέγει τους εκ των  υποψηφίων καταλλήλους. Ούτοι υποχρεούνται,  όπως φοιτήσουν εις Ειδικάς Σχολάς ιερατικής μορφώσεως ετησίου κύκλου σπουδών, συνιστωμένας δι' αποφάσεων της Διαρκούς Ιεράς Συνόδου της Εκκλησίας της Ελλάδος, μετά πρότασιν της Συνοδικής  Επιτροπής επί της Εκκλησιαστικής Παιδείας, εις την δικαιοδοσίαν της οποίας και υπάγονται, και λειτουργούσας κατά Μητροπόλεις ή καθ' ομάδας γειτνιαζουσών Μητροπόλεων, αναλόγως των συγκοινωνιακών και των γεωγραφικών προϋποθέσεων  εκάστης τούτων. Αι αποφάσεις δημοσιεύονται εις  την Εφημερίδα της Κυβερνήσεως. 2.Τα της ιδρύσεως, οργανώσεως, διοικήσεως, ενάρξεως και τρόπου λειτουργίας των ανωτέρω Σχολών, του σχολικού και διδακτικού έτους, του προσωπικού, των προσόντων, αρμοδιοτήτων και καθηκόντων αυτού, των διδασκομένων μαθημάτων, των ημερών  και  των   ωρών   διδασκαλίας,  της  φοιτή (Αντί για τη σελ. 89(γ)  Σελ.89(δ) Τεύχος Η11 – Σελ. 31 Ενοριακοί Ναοί και Εφημέριοι 33.Β.α.37-38 σεως, βαθμολογίας, εξετάσεων, τίτλου σπουδών, διαγωγής, ποινών, τα του τύπου της σφραγίδος, ως και πάσα άλλη λεπτομέρεια αφορώσα εις την παρεχομένην υπό την εν λόγω Σχολών εκπαίδευσιν, ρυθμίζονται δια των κατά την προηγουμένην παράγραφον αποφάσεων. Άρθρ.3.-1.Οι επιλεγόμενοι, μετά την εγγραφήν εις τας ανωτέρω Ειδικάς Σχολάς, χειροτονούνται υπό του οικείου Μητροπολίτου και διορίζονται δι' αποφάσεων αυτού εις εφημεριακάς θέσεις των κατά το άρθρ. 1 χωρίων ή οικισμών. Ούτοι κατατάσσονται εις την Δ΄ μισθολογικήν κατηγορίαν και διαβαθμίζονται εις τον εισαγωγικόν μισθόν ταύτης, εξελισσόμενοι μισθολογικώς εν τη κατηγορία ταύτη κατά τας διατάξεις του Α.Ν. 469/68 "περί μισθολογικής διαβαθμίσεως του εφημεριακού Κλήρου της Εκκλησίας της Ελλάδος", μισθοδοτούνται δε από της δημοσιεύσεως εις την Εφημερίδα της Κυβερνήσεως της περί προσλήψεως αυτών Πράξεως του Μητροπολίτου. 2.Εφημέριοι υπηρετούντες εις χωρία ή οικισμούς των οποίων ο πληθυσμός είναι κάτω των χιλίων κατοίκων, ανεξαρτήτως αν ταύτα αποτελούν ιδίαν Κοινότητα, δικαιούνται του παρεχομένου επιδόματος εις εφημερίους Κοινοτήτων κάτω των χιλίων κατοίκων. 3.Οι μη περατούντες την φοίτησιν διατηρούν την δι' ην εχειροτονήθησαν εφημεριακήν θέσιν, δεν δύνανται όμως να εξελιχθούν μισθολογικώς πέραν του εις ον διεβαθμίσθησαν εισαγωγικού μισθού. 4.Ο Μητροπολίτης αποστέλλει εις την Διαρκή Ιεράν Σύνοδον και εις την Συνοδικήν Επιτροπήν επί της Εκκλησιαστικής Παιδείας κατάστασιν των κατά την προηγουμένην παράγραφον διορισθέντων εφημερίων μετά των προσόντων και λοιπών στοιχείων αυτών. Άρθρ.4.-Οι κατά τ' ανωτέρω διοριζόμενοι εφημέριοι δύνανται να μετατίθενται εις ενορίας του άρθρ.1 του παρόντος, εις δε τας λοιπάς ενορίας της Επικρατείας, μόνον εφ' όσον αποκτήσουν τα κατά τας κειμένας διατάξεις προβλεπόμενα προσόντα προαγωγής εις ανωτέραν μισθολογικήν κατηγορίαν. Άρθρ.5.-1.Οι κατά την έναρξιν της ισχύος του παρόντος διωρισμένοι άνευ ειδικής επιμορφώσεως εις εφημεριακάς θέσεις ως τακτικοί Εφημέριοι Ενοριακών Ναών, ανήκοντες εις την Δ΄ μισθολογικήν κατηγορίαν, ως και εφημέριοι διορισθέντες συμφώνως προς τας διατάξεις του Ν.Δ.. 457/1970 "περί τρόπου πληρώσεως κενών εφημεριακών θέσεων χωρίων παραμεθορίων ή ορεινών ή δυσπροσίτων κλπ.", (ανωτ. αριθ. 35) δύνανται να φοιτήσουν εις τας υπό του παρόντος προβλεπομένας Σχολάς Ιερατικής Μορφώσεως, μετ' έγκρισιν του οικείου Μητροπολίτου. Σελ. 90(δ) Τεύχος Η11 – Σελ. 32 2.Οι αποφοιτώντες εφημέριοι του Ν.Δ. 457/70 απαλλάσσονται της υποχρεώσεως παρακολουθήσεως των μαθημάτων των εν παρ. 1 του άρθρ. 3 του αυτού Ν.Δ/τος οριζομένων ειδικών Επιμορφωτικών Φροντιστηρίων. 3.Οι κατά την έναρξιν της ισχύος του παρόντος υπηρετούντες εφημέριοι, οίτινες εχειροτονήθησαν και διωρίσθησαν μετά την 1.1.1972 και ανήκουν εις την Δ΄ μισθολογικήν κατηγορίαν υποχρεούνται όπως φοιτήσουν εις τας υπό του παρόντος προβλεπομένας Σχολάς Ιερατικής Μορφώσεως. Επί των εφημερίων τούτων έχουν εφαρμογήν τα εν παρ. 3 του άρθρ. 3 του παρόντος οριζόμενα. 4.Πτυχιούχοι Παιδαγωγικών Ακαδημιών, έχοντες προσέτι και πτυχίον Ανωτέρου Εκκλησιαστικού Φροντιστηρίου, υπηρετούντες δε συγχρόνως ως Διδάσκαλοι και Εφημέριοι, εντάσσονται εις την Α΄ μισθολογικήν κατηγορίαν. Άρθρ.6.-Πρεσβύτεροι χειροτονηθέντες καθ' υπέρβασιν του αριθμού των εφημεριακών θέσεων χωρίων χαρακτηρισθέντων ως παραμεθορίων ή ορεινών ή δυσπροσίτων, δια των εκδοθεισών δυνάμει των διατάξεων του Ν.Δ. 457/1970 υπ' αριθ. 67142/6.7.1970 (ΦΕΚ 488/1970 τ. Β΄), 87064/ 24.8.1970 (ΦΕΚ 610/1970 τ. Β΄) και 129174/ 17.12.1971 (ΦΕΚ 1038/1971 τ.Β΄) κοινών Υπουργικών αποφάσεων, δύνανται να διορισθούν δι' αποφάσεως του οικείου Μητροπολίτου εις εφημεριακάς θέσεις των εν άρθρ. 1 του παρόντος χωρίων ή οικισμών. Δια τους ούτω διοριζομένους εφημερίους έχουν εφαρμογήν τα εν άρθρ. 5 του παρόντος οριζόμενα. Άρθρ.7.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Εξεδόθη η υπ' αριθ. 3154/1976 απόφασις της Ι. Συνόδου περί ιδρύσεως Ειδικών Σχολών Ιερατικής Μορφώσεως (κατωτ. σελ. 212, 079). 33.Β.α.38 Ενοριακοί Ναοί και Εφημέριοι